अरुण जेटली के निधन पर बॉलीवुड ने जताया शोक, कहा- एक और महान नेता को खो दिया - arun jaitley passed away dead in aiims bollywood shows sympathy social media reaction tmove - AajTak
पूर्व वित्त मंत्री अरुण जेटली का शनिवार को दिल्ली के AIIMS अस्पताल में निधन हो गया. वह लंबे समय से बीमार चल रहे थे. उनके निधन की खबर आने के बाद राजनीतिक और बॉलीवुड गलियारों में शोक की लहर है.
पूर्व वित्त मंत्री अरुण जेटली का शनिवार को दिल्ली के AIIMS अस्पताल में निधन हो गया. वह लंबे समय से बीमार चल रहे थे. उनके निधन की खबर आने के बाद राजनीतिक गलियारों में शोक की लहर है. बॉलीवुड के तमाम सेलेब्रिटिज ने सोशल मीडिया के जरिए अरुण जेटली के निधन पर शोक व्यक्त किया है और उनके परिवार को सांत्वना दी है. एक्टर रितेश देशमुख ने जेटली की एक तस्वीर शेयर की है और अपनी भावनाएं व्यक्त की हैं.
रितेश ने लिखा, "अरुण जेटली जी के निधन की खबर सुनकर मन बहुत ज्यादा दुखी है. उनके परिवार और उनकी सभी प्रियजनों को मेरी सांत्वना." एक्ट्रेस कोएना मित्रा ने लिखा, "हमारे देश ने एक और महान नेता खो दिया है. रेस्ट इन पावर मास्टर. ओम शांति." एक्टर सनी देओल ने लिखा, "देश ने एक और महान नेता खो दिया है. हमारे विचार और प्रार्थनाएं उनके परिवार के साथ हैं." बता दें कि भारतीय जनता पार्टी की दिग्गज नेता सुषमा स्वराज का दिल का दौरा पड़ने से इसी महीने 6 अगस्त को निधन हो गया था.
एम्स ने एक बयान जारी कर कहा है कि वे बेहद दुख के साथ सूचित कर रहे हैं कि 24 अगस्त को 12 बजकर 7 मिनट पर माननीय सांसद अरुण जेटली अब हमारे बीच में नहीं रहे. जेटली ने निधन पर गुल पनाग ने लिखा, "जेटली के बारे में सुनकर दुख हुआ. उनकी बातें रखने की कला की मुरीद हूं, और वो तरीका जैसे वह अपना प्वॉइंट ऑफ व्यू रखा करते थे और कानूनी मामलों में उनकी मास्टरी."
गुल पनाग ने लिखा, "देश के लिए एक नुकसान. ईश्वर उनके परिवार को इस बेमौके हुए नुकसान के लिए शक्ति दे." संगीतकार अदनान सामी ने ट्वीट किया, "अरुण जेटली जी के निधन की खबर सुनकर दुख हुआ. वह बहुत दलालू व्यक्ति थे. रेस्ट इन पीस." दिग्गज अभिनेता अनिल कपूर ने ट्वीट कर पुराना वक्त याद किया है. उन्होंने लिखा, "श्री अरुण जेटली जी से पहली दफा करीब 20 साल पहले मिला था और तभी से उनकी तारीफें सुनता रहा हूं. उनका जाना देश के लिए एक बड़ा नुकसान है. उन्हें बहुत याद किया जाएगा. उनके परिवार को दिल से मेरी सांत्वना."
फिल्ममेकर करण जौहर ने ट्वीट किया, "आज देश एक मजबूत और सशक्त नेता के जाने पर दुखी है... मेरी भावनाएं और प्रार्थनाएं उनके परिवार और प्रियजनों के साथ हैं." दिग्गज गायक आशा भोंसले ने लिखा, "बहुत दुख हुआ श्री अरुण जेटली जी के बारे में सुनकर. उनके परिवार को सहानुभूति."
एक्ट्रेस निम्रत कौर ने लिखा, "भावुक ह्रदय से अरुण जेटली जी के निधन पर सहानुभूति. कभी भी उनसे मिलने का मौका नहीं मिला लेकिन उनके साथ एक ही कॉलेज में पढ़ने का मौका मुझे मिला था. उनका योगदान और विरासत आने वाली पीढ़ियों के साथ रहेंगी."
May your soul rest in peace #ArunJaitley ji ... u will truly be missed... condolences to the family 🙏🏼 pic.twitter.com/rMgvfyYX4v
दिग्गज गायिका लता मंगेशकर ने ट्विटर पर लिखा, "अरुण जेटली जी के निधन की खबर सुनकर बहुत ज्यादा दुखी हूं. एक प्रभावी, संपूर्ण नेता और हमारे पूर्व वित्त मंत्री. बहुत विनम्र थे, वह अक्सर मिलने आया करते थे और हम बहुत देर तक बातें करते रहते थे. वे यादें हमेशा साथ रहेंगी. दिल से उनके परिवार के लिए संवेदनाएं." ईशा देओल ने लिखा, "आपकी रूह सुकून में रहे अरुण जेटली जी. आपको बहुत याद किया जाएगा. परिवार के लिए संवेदनाएं."बॉलीवुड एक्टर अजय देवगन ने अपने ट्वीट में लिखा, "अरुण जेटली के निधन से बहुत दुखी हूं. भारत को लेकर उनके विजन की बहुत प्रशंसा करता हूं, वह एक ऐसे नेता थे जिनसे बात करना मुझे हमेशा अच्छा लगता था. मेरे संवेदनाएं इस दुख की घड़ी में उनके साथ हैं." स्टार कॉमेडियन कपिल शर्मा ने भी जेटली के निधन पर ट्वीट किया है. उन्होंने लिखा, "अरुण जेटली निधन की खबर सुनकर मन बहुत आहत हुआ. एक महान और सक्रिय नेता. आपको बहुत याद किया जाएगा. रेस्ट इन पीस अरुण जेटली."
जेटली के निधन से राजनीतिक जगत में दुख की लहर, शाह बोले-मेरी व्यक्तिगत क्षति